יד

**יד** היא פריט המשמש לאחיזה ומחובר במקרים רבים לגוף. רבים, ביניהם אתר השיקור-ציבור "ויקיפדיה", טוענים ש**יד** היא **איבר**, אך הדבר הוא שקר מזופת, שכן איברים מתוקף הגדרתם מחוברים לגוף - וזו לא תמיד הסיטואציה. ישנם אנשים שהיד שלהם מונחת, ליד הגוף שלהם, בניתוק מוחלט.

מומלץ לא לקיים את הנתק הזה, משום שהיד חשובה לגוף האדם. הרגל חשובה בדיוק באותה המידה, אך מן הסתם משמעותית פחות.

## מינה הלשוני של היד

"**יד**" היא אחת מן כמה המילים היחידות בלבד בשפה העברית שהן גם במין הנקבה וגם במין הזכר (כלומר, ניתן לפנות אליהן גם ככה וגם כך). מילים אחרים שפועלים ככה הם **מילה** ו**כדומה**.

## כמות הידיים השכיחה ביותר

מספר הידיים הממוצע של בני האדם הוא שתיים, פחות או יותר. האופציות הן **שתיים**, **פחות**, ו**יותר**.

למרבית האנשים יש בדיוק שתי ידיים.

אם תפגשו מישהו ותראו שמספר הידיים שבגופו הוא שתיים ידיים, אתם תשכחו את הנתון הזה במהירה. לעומת זאת, אם תפגשו אדם עם 0, 1, 3, 4 או 5+ ידיים, לא סביר שתשכחו את זה מהר אם בכלל. מיותר לציין שאם לאדם יש כמות שלילית או לא שלמה של ידיים, כמו האדם מחוסר הבית שראיתי במתחם שרונה, יהיה מאוד מאוד קשה לשכוח את זה. כתוצאה מכך, שתי ידיים היא כמות הידיים השכיחה ביותר.

על אף השכיחות הנזכרת לעיל, ישנם הרבה אנשים עם יותר משתי ידיים ואנשים עם פחות משתי ידיים (מופסה, רומולוס, וכדומה כך; דוד טרומפלדור, משה דיין, וכדומה ככה).

יש, כידוע, אנשים ללא ידיים בכלל.

## היסטוריית הידיים

קיימת טענה שהידיים היו קיימות מאז הרגע הראשון ביותר שהעולם היה קיים. מצד שני, האנשים שטוענים את זה גם טוענים שהיה מפץ גדול, שבתחילה היו אך ורק אורגניזמים מיקרוסקופיים ולטאות רכרוכיות, ולכן קונספט הידיים הנצחי פסול אוטומטית.

ידיים, למעשה, היו טרנד שהתפתח די לאחרונה. אני לא יודע בדיוק בדיוק מתי, אבל תרדו לי מהכתף, כי רק על טעות אחת אי אפשר לתקוף בן אדם על מלוא מפעל חייו. יום אחד אני איזכר.

## רשימה של אנשים עם ידיים

מה זו השאלה האידיוטית הזו? הרי סוכם בעבר שלכל האנשים בעולם יש ידיים. אני רואה שאתם לא מקשיבים לערך שלי בכלל, ואתם בטח לא קוראים אותו, אז למה אני בכלל מתאמץ? כל החיים שלכם טיפשיים ושפלים; אני מסוגל בהחלט לקבוע זאת על סמך הטעות הזו בלבד.

## דיאלוגים שמכילים את נושא הידיים באופן כזה או אחר

### די-אלוג 1 - רפאל ומימה

רפאל: "מימה, תוכלי לתת לי מגבת? הזעתי הרבה כשעבדתי בכבשן".

מימה: "אינספור פעמים, אינספור פשוט, אני ביקשתי ממך לא לעבוד בכתיבת המכתבים בתוך הכבשן - יש לך משרד. תשתמש בו. בכבשן אנחנו שורפים ספרים של המפלגה המרקסיסטית, לא כותבים מכתבים בעבור תשלום".

רפאל: "מימה, נמאס לי שאת מתערבת בבחירות האישיות שלי. אני מעדיף לעבוד בכבשן, ולא במשרד חמישים ושמונת המטרים הרבועים שלי".

מימה ורפאל, בו זמנית: "עם נוף לים השחור".

רפאל: "עכשיו בבקשה תתני לי מגבת".

(מימה זורקת לעבר רפאל את **ה-**מגבת. רפאל נכשל לתפוס את המגב.)

מימה: "למה לא תפסת?"

רפאל: "איבדתי את ידי בכבשן. לוחם מצויד בחרב כרת אותה".

(מימה מתקשרת ל-911. אני מקווה שהבנתם מה הקשר של הדיאלוג הזה לידיים?)

### דיא-לוג 2 - אוולין והגואל

אוולין: "הגואל, מה עלינו לעשות כדי להגיע לנירוונה המובטחת?"

הגואל: "הו, שאלת השאלות".

אוולין: "למד אותי, מורי. מה עליי לעשות?"

הגואל: "ראשית, עלייך לק--"

(אין טעם להמשיך את הדיאלוג. לגואל יש חמש ידיים. לאוולין יש תפקיד בהצגות חנוכה לילדים).

## כאלו שלא מכילים דמות גברית ודמות נשית ולגבר יש מספר אי-זוגי של ידיים, אך ידיים אינן מוזכרות בדיאלוג כלל

### דיאלוג שלוש - קוני בראון וסירשה אוניל

קוני בראון: "Hello Sirsha"

סירשה אוניל: "זה לא ככה כותבים את שמי הפרטי"

קוני בראון: "Please give me a hand, to cross the street"

סירשה: "קוני, עברנו לישראל לפני עשרות שנים. הגיע הזמן שתתחילי לדבר עברית".

קוני: "סלירשה".

קוני: "התכוונתי להגיד - סליחה, סירשה. עכשיו תני לי את ידך".

(סירשה נותנת לקוני את ידה. כעת לסירשה יש יד אחת ולקוני שלוש.)

(אחת מהן היא גם גבר וגם אישה - בדומה למילים רבים ורבות - ולכן הכותרת של דיאלוג זה היא שקר).